SAN FERNANDO CITY, LA UNION - Maisag-saganan ti kaso a maipila kontra iti maysa a mister a nangbagsol ken nakapatay iti ka-inninom na a baro idiay Barangay Garcia, Tubao, La Union.
Nabigbig iti biktima a ni Jeffrey Cabalitasan, 33, bayat a ti suspek ket managan Gerald Laron, 46, agpada a residente ti nasao a lugar.
Maibasar iti inisyal a report, sakbay a napasamak ti insidente ket naginom dagiti dua iti mismo a balay ti suspek.
Gaputi maipagarop a saan a panagkinna-awatan, binagsol ti suspek babaen ti kutsilyo iti barukong ti biktima iti naminsan a daras.
Naiturong ti biktima iti La Union Medical Center idiay Agoo, La Union ngem naideklara a dead-on-arrival.
Kabayatanna, boluntaryo met a simmuko ti suspek iti Tubao Police Station.
ilo_Latn ilo_Latn ilo_Latn ilo_Latn ilo_Latn ilo_Latn